OzLabs/hebrew-wiki-articles huggingface dataset:
עונת הגברים

עונת הגברים (בערבית: موسم الرجال, בצרפתית: La saison des hommes) הוא סרט דרמה צרפתי-תוניסאי שבוים על ידי מופידה טלאטלי ונכתב על ידה יחד עם נורי בוזיד. הסרט מתמקד באיישה, אישה בת 18 שגרה באי ג'רבה ורוצה לנסוע עם בעלה לתוניס – דבר הגורם לה למרוד במסורת האי. הסרט עוסק בנשים התוניסאיות שלכודות בין המודרניות למסורות החונקות ומתקשות למצוא את מקומן.

הסרט הוקרן לראשונה בפסטיבל הקולנוע בקאן ב-13 במאי 2000. בישראל הסרט הוקרן בפסטיבל הסרטים הבינלאומי חיפה אשר התקיים ב-3 באוקטובר 2001. שפות הסרט הן ערבית וצרפתית ואורכו כ-122 דקות.

הסרט היה מועמד וזכה במספר פרסים.

== תקציר העלילה ==
באי ג'רבה יש מסורת בה הנשים של האי אורגות שטיחים ומכינות עבודות במלאכת יד כל השנה, בזמן שהבעלים שלהן נשארים בתוניס, עיר הבירה של תוניסיה, בשביל למכור את עבודתן. בחודש הנקרא "עונת הגברים", הגברים חוזרים לבתיהם ולנשים שלהם. הסרט מתמקד באיישה, אישה בת 18 שגרה באי, ורוצה לנסוע עם בעלה לתוניס, דבר הגורם לה למרוד במסורת.

== הדמויות והשחקנים ==
* איישה (רביה בן עבדאללה) – הדמות הראשית בסרט. נשואה לסעיד ובעלת רצונות חזקים משלה. מורדת במסורת בשביל לנסוע עם בעלה לתוניס, שם היא רוצה לגדל את ילדיה.
* סעיד (עזדין גנון) – בעלה של איישה. עובד בתוניס בזמן שאשתו מנסה להביא לו ילד זכר.
* מרים (גליה בנאלי) – בתה הבכורה של איישה. בילדותה ניסה גבר לאנוס אותה, דבר הגורם לה לפחד וסיוטים מגברים.
* אמנה (הנד סברי) – הבת הצעירה של איישה. מרדנית.
* עזיז (עאדל הרגל) – בנו של איישה שכנראה יש לו אוטיזם, דבר המונע ממנו לתקשר.
* זיינב (סבאח בוזויטה)
* מטריאקה (מונה נורדין)
* מרינה לפסנה (עזה באזיז)
* אמנה לפסנה (ליליה פלקאט)
* זוהרה (חויאם רסאה)
* פאטמה (קאוטר בלג 'חאג' עלי)
* סאמי (נגיב בלקדי)
* יונס (ג'מאל מדני)
* אום עלי (סאדיק באוטרה)
* רג'יה (זאקיה בן אייד)

== הפצה ==
הסרט הוקרן לראשונה בפסטיבל הקולנוע בקאן ב-13 במאי 2000, ולאחר מכן הסרט הוקרן בפסטיבל הסרטים הבינלאומי בטורונטו ב-13 בספטמבר 2000 ובפסטיבל הסרטים בשיקגו באוקטובר 2000. בישראל הסרט הוקרן בפסטיבל הסרטים הבינלאומי חיפה אשר התקיים ב-3 באוקטובר 2001.

== ביקורות ==
פייר מוראט כתב ב-"Télérama" כך: "אחרי הסרט שתיקות הארמון, שוב מופידה טלאטלי מציגה את השעבוד האכזרי והמתוק של הנשים התוניסאיות" ואומר שהסרט הוא "אמיץ ונועז". לדברי ה-ABC של הקולנוע התוניסאי, הסרט מכיל אי הבנות וקלישאות ואומר שהדימוי של הנשים התוניסאיות הרבה יותר גבוה ממה שהוצג בסרט.

== פרסים ==
הסרט מוצג בבחירה הרשמית בקטע "ללא התייחסות מיוחדת" בפסטיבל הקולנוע בקאן לשנת 2000. בנוסף הסרט קיבל בפריז את גרסת הפרי של ה-IMA בבתי הקולנוע הערביים, ואת פרס הכבוד בפסטיבלים של שטוטגרט, טורינו, נאמור וולנסיה.

== קישורים חיצוניים ==

== הערות שוליים ==

קטגוריה:סרטי 2000
קטגוריה:סרטים בצרפתית
קטגוריה:סרטים בערבית
קטגוריה:סרטי דרמה צרפתיים
קטגוריה:קולנוע בתוניסיה
אונאפיוס

שער הספר "חיי הסופיסטים" מאת אונאפיוס ביוונית ולטינית, 1596.
אונאפיוס (ביוונית: Εὐνάπιος; המאות ה-4 וה-5 לספירה) היה סופיסט והיסטוריון יווני. חיבורו העיקרי ששרד הוא "חייהם של פילוסופים וסופיסטים".

== ביוגרפיה ==
הוא נולד בסרדיס בשנת 346 לערך. בעיר הולדתו הוא למד אצל קרוב משפחתו, הסופיסט כריסאנתיוס , ועוד בהיותו נער נסע לאתונה, שם הפך לתלמידו החביב של פרוהאירסיוס הרטוריקן. הוא רכש ידע משמעותי ברפואה.

בשנותיו המאוחרות, נראה שחי באתונה ולימד רטוריקה. הוא הוכנס אל הפולחנים האלאוסיאנים והתקבל לבית הספר של משפחת הכהנים אומולפידאי ונעשה היירופאנטיס . ישנה עדות לכך שהוא עדיין חי בתקופת שלטונו של תאודוסיוס השני, קיסר האימפריה הביזנטית.

== חיבוריו ==
אונאפיוס היה מחברם של שני חיבורים: "חייהם של פילוסופים וסופיסטים", ו"היסטוריה של העולם", שהיוותה את המשכה של ההיסטוריה של דקסיפוס. החיבור הראשון נשמר, ואילו מתוך החיבור השני שרדו רק קטעים מצוטטים, אולם העובדות מתוכו משולבות באופן נרחב בחיבורו של זוסימוס. הוא כלל את תולדות האירועים בין השנים 270–404 לספירה.

"חייהם של פילוסופים וסופיסטים" (ביוונית: Βίοι Φιλοσόφων καὶ Σοφιστῶν; בלטינית: Vitae sophistarum) הוא אוסף ביוגרפיות של 23 פילוסופים וסופיסטים עתיקים ובני זמנו של המחבר. החיבור בעל ערך בשל היותו המקור היחיד לתולדות הנאופלאטוניזם של תקופה זו. סגנונם של שני החיבורים בולט ברוח של עוינות מרירה כלפי הנצרות. בפני פוטיוס (המאה ה-9) עמדה "מהדורה חדשה" של החיבור, שבה הקטעים הפוגעניים ביותר כלפי נוצרים הושמטו ממנו.

"חייהם של פילוסופים וסופיסטים" מכיל את הביוגרפיות של האישים הבאים: פלוטינוס, פורפיריוס, יאמבליכוס, אלפיוס, סוסיפאטרה , אידסיוס מקפדוקיה , סופאטר מאפאמיאה , אבלאביוס, אוסטאתיוס, מקסימוס מאפסוס, פריסקוס מאפירוס , יוליאנוס מקפדוקיה, פרוהאירסיוס, אפיפאניוס, דיופאנטוס הערבי, סופוליס, הימריוס, פרנאקיוס, ליבאניוס, אקאקיוס, נימפידיאנוס מסמירנה , זנון מקיטיון, מאגנוס, אוריבאסיוס, לוניקוס וכריסאנתיוס.

==קישורים חיצוניים==

* 
<div class="mw-content-ltr">
* [http://www.tertullian.org/fathers/eunapius_02_text.htm Eunapius, Lives of the Philosophers and Sophists, 1921]
</div>

קטגוריה:היסטוריונים ביזנטים
קטגוריה:היסטוריונים מן העת העתיקה
קטגוריה:ביוגרפים
קטגוריה:מחברים כותבי יוונית
קטגוריה:אישים שחיו במאה ה-5
סקוט מקטומיניי

סקוט פרנסיס מקטומיניי (באנגלית: Scott Francis McTominay; נולד ב-8 בדצמבר 1996) הוא כדורגלן סקוטי, המשחק בעמדת הקשר האחורי בנאפולי ובנבחרת סקוטלנד.

== קריירה ==
=== מנצ'סטר יונייטד ===
בגיל שש הצטרף מקטומיניי לאקדמיית הכדורגל של מנצ'סטר יונייטד, ושיחק בכל קבוצות הילדים והנוער של הקבוצה. ב-2017, העלה אותו לראשונה מאמן מנצ'סטר יונייטד ז'וזה מוריניו לקבוצה הבוגרת. בעונת 2016/17 רשם מקטומיניי רק שתי הופעות כמחליף. בעונת 2017/18 רשם 23 הופעות והחל לשמש כשחקן רוטציה בקבוצה בעיקר בגלל היכולות ההגנתיות שלו על מנת לשמור על תוצאת המשחק. בסוף עונת 2017/2018 מקטומיניי זכה בתואר "פריצת השנה" (השחקן הצעיר) של מנצ'סטר יונייטד.

בעונת 2018/19 נכלל מקטומיניי בפעם הראשונה לסגל מנצ'סטר יונייטד לליגת האלופות.

===נאפולי===
ב-30 באוגוסט 2024 לאחר 22 שנה ביונייטד, חתם בנאפולי.

=== נבחרת סקוטלנד ===
מכיוון שלמקטומיניי יש משפחה באנגליה ובסקוטלנד הוא קיבל את האפשרות לבחור באיזה נבחרת הוא מעוניין לשחק. בפברואר 2018 הודיע מקטומיניי כי בחר לשחק בנבחרת סקוטלנד.

בהופעת הבכורה שלו בנבחרת סקוטלנד שיחק מקטומיניי 58 דקות במשחק ידידות מול קוסטה ריקה, שהסתיים בהפסד 0–1.

== סטטיסטיקות ==
מעודכן ל-2 באוקטובר 2021
=== קבוצות ===
{| class="wikitable" style="text-align:center"
! rowspan="2" |מועדון
! rowspan="2" |עונה
! colspan="3" |ליגה
! colspan="2" |הגביע האנגלי
! colspan="2" |גביע הליגה האנגלי
! colspan="2" |אירופה
! colspan="2" |אחר
! colspan="2" |סך הכל
|-
!ליגה
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
|-
| rowspan="6" |מנצ'סטר יונייטד
|2016/17
| rowspan="6" |פרמייר ליג
|2
|0
|0
|0
|0
|0
|0
|0
| colspan="2" | –
|2
|0
|-
|2017/18
|13
|0
|3
|0
|3
|0
|4
|0
|0
|0
|23
|0
|-
|2018/19
|16
|2
|3
|0
|0
|0
|3
|0
| colspan="2" | –
|22
|2
|-
|2019/20
|27
|4
|2
|0
|1
|0
|7
|1
| colspan="2" | –
|37
|5
|-
|2020/21
|32
|4
|4
|2
|2
|1
|11
|0
| colspan="2" | –
|49
|7
|-
|2021/22
|5
|0
|0
|0
|0
|0
|1
|0
| colspan="2" | –
|6
|0
|-
! colspan="3" |סך הכל בקריירה
!95
!10
!12
!2
!6
!1
!26
!1
!0
!0
!139
!14
|}

=== קריירה בינלאומית ===
מעודכן ל-9 באוקטובר 2021
{| class="wikitable" style="text-align:center
!נבחרת בינלאומית
!שנה
!הופעות
!שערים
|-
| rowspan="4" |נבחרת סקוטלנד
|2018
|5
|0
|-
|2019
|7
|0
|-
|2020
|7
|0
|-
|2021
|9
|0
|-
! colspan="2" |סך הכל
!28
!0
|}

==קישורים חיצוניים==

* 

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני מנצ'סטר יונייטד
קטגוריה:כדורגלני נאפולי
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:כדורגלני יורו 2024
קטגוריה:בריטים שנולדו ב-1996
קמילה אוטסן

קמילה אוטסן (בדנית: Camilla Ottesen; נולדה ב-11 בנובמבר 1972) היא מנחת טלוויזיה דנית.

==ביוגרפיה==
אוטסן נולדה בפרדריקסברג. ב-1994 הגישה את מהדורת החדשות לילדים "Børne 1'eren", מ-1997 ועד 2000 הנחתה את הגרסה הדנית של תוכנית המציאות המבצר.

ב-2002 הנחתה את תחרות המוזיקה לילדים "MGP Nordic", בשנה זו גם לקחה חלק בכתיבה והנחיה של תוכנית הטלוויזיה לילדים "Rutsj", ב-2003 הנחתה את אירוויזיון הילדים הראשון שנערך בקופנהגן, בנוסף בשנה זו היא זכתה בפרס מטעם איגוד אנשי הטלוויזיה בדנמרק, ב-2004 הגישה את תוצאות הניקוד הדני באירוויזיון, ובנוסף גם השתתפה בפרק של תוכנית הטריוויה "Shooting Stars".

ב-2005 השתתפה בתוכנית "Showtime" בה ידוענים מנסים את יכולת השירה שלהם ומבצעים שיר בשידור חי וב-2006 הנחתה את התוכנית ב-2007 ו-2008 הנחתה את "Dansk Melodi Grand Prix", תחרות קדם האירוויזיון הדנית.

ב-2003 היא נישאה לבן זוגה אנדרס, ב-2004 נולד בנה וב-2007 נולדה בתה.

==קישורים חיצוניים==

קטגוריה:מנחות טלוויזיה דניות
קטגוריה:דניות שנולדו ב-1972
קטגוריה:דנים שנולדו ב-1972
שי בכר

שי בכר (נולד ב-27 באוקטובר 1969) הוא שייט עבר ישראלי. זוכה מדליית הארד באליפות העולם (קרוזון 1993) ובאליפות אירופה (ברייטנברון 1993). התחרה רוב הקריירה לצד שותפו ארז שמש במפרשית מדגם 470.

==קריירה==
בשנת 1988, בכר ושותפו ארז שמש זכו במדליית כסף באליפות אירופה לנוער במפרשיות מדגם 420. בשנת 1990 הוא התחרה יחד עם שמש באליפות העולם שנערכה בהולנד למפרשיות מדגם 470 האולימפי וסיים במקום ה-28.

בכר ושמש התחרו באולימפיאדת ברצלונה 1992 בתחרות מפרשיות ה-470 וסיימו במקום התשיעי מתוך 37 מתחרים. באליפות העולם למפרשיות 470 שנערכה בשנת 1993 בקרוזון שבצרפת, בכר ושמש סיימו במקום השלישי הכללי וזכו במדליית הארד. באותה שנה בכר התחרה לצדו של אילן תשתש באליפות אירופה שנערכה באוסטריה וזכה במדליית הארד. באליפות העולם בשנת 1994 שנערכה בהלסינקי, בכר ושמש סיימו במקום ה-10 הכללי ובאליפות העולם שנה לאחר מכן הם סיימו במקום ה-17 הכללי.

לאורך הקריירה בכר ושמש התחרו נגד הצמד ניר ורן שנטל. היריבות ביניהם הגיעה לעיתים למצב ששני הצמדים סירבו להתאמן בצוותא.

==חיים אישיים==
שי נשוי לגליה, מנהלת HR ויזמית, השניים הורים לשלשה ילדים ומתגוררים בת"א.

==קישורים חיצוניים==

 
* [https://site-isaf.soticcloud.net/biog.php?memberid=306756&js=1 שי בכר] באתר איגוד השיט הבינלאומי.

==הערות שוליים==

קטגוריה:שייטים ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת ברצלונה (1992)
קטגוריה:שייטים באולימפיאדת ברצלונה (1992)
קטגוריה:ישראלים שנולדו ב-1969
זאב (סרט, 1994)

זאב (באנגלית: Wolf) הוא סרט אימה אמריקאי משנת 1994 בבימויו של מייק ניקולס עם ג'ק ניקולסון, מישל פייפר ג'יימס ספיידר בתפקידים הראשיים.

אניו מוריקונה היה מועמד לפרס גראמי ליצירה מוזיקלית לקולנוע או לטלוויזיה.

הסרט זכה בפרסי סאטורן על התסריט והיה מועמד לעוד חמישה פרסי סאטורן: סרט האימה הטוב ביותר, השחקן הטוב ביותר (ג'ק ניקולסון), השחקנית הטובה ביותר (מישל פייפר), שחקן המשנה הטוב ביותר (ג'יימס ספיידר) והאיפור הטוב ביותר.

שלושת גיבורי הסרט הופכים לזאבים לאחר נשיכת זאב ביער.

==תקציר העלילה==
ויל רנדל (ג'ק ניקולסון) הוא עורך ראשי בחברת הוצאת ספרים. כאשר הוא נוסע בלילה בתוך יער בוורמונט הוא דורס זאב. כאשר הוא עוצר את מכוניתו וניגש לבחון את הזאב, מתנפל עליו הזאב, נושך אותו ונמלט. ויל נפצע בכף ידו ולמחרת נבדק על ידי רופא שמזריק לו חיסון נגד כלבת. ויל מרגיש שחל בו שינוי, השמיעה והריח שלו התחדדו והוא מסוגל לשמוע ולהריח יותר מבן אדם פשוט.

החברה בה הוא עובד נמכרה לריימונד אלדן (כריסטופר פלאמר) והוא מודיע לו כי הוא מפוטר ואת מקומו יתפוס איש חסותו סטיוארט סווינטון (ג'יימס ספיידר). רנדל מסרב להצעה לשלוח אותו למזרח אירופה ובחושיו החדשים הוא מארגן מספר סופרים ובהם מוד וואגינס (פרונלה סקיילס) לפתוח הוצאה לאור מתחרה.

רנדל מריח במעיל של אשתו שארלוט (קייט נליגן) את ריחו של סווינטון. הוא מגיע לביתו של סווינטון, מתפרץ לחדר השינה בו נמצאים שרלוט וסווינטון והוא נושך את סווינטון בכף ידו ובורח.

רנדל מגיש אולטימטום לבוס כי אם לא יוחזר לתפקידו הקודם יפרוש עם עובדים וסופרים ויקים חברה מתחרה. אלדן נכנע ומחזיר את רנדל לתפקידו. הדבר הראשון שרנדל עושה הוא לפטר את סווינטון.

בינתיים מתוודע רנדל לבתו היפהפייה של הבוס, לאורה (מישל פייפר). היא נמשכת אליו בגלל התנהגותו המוחצנת. הוא מבלה את הלילה במיטתה אבל באמצע הלילה לאור הירח הוא יוצא ליער ורודף ומשסע צבי כמו שזאב עושה. הוא פונה בחרדה לרופא הודי שמאשר זאת ונותן לו קמע למניעה אך הקמע אינו עובד.

רנדל חוזר לדירתו ובשאר הלילות הוא הופך שוב לאדם-זאב, מתנפל על שוטרים שבאים לאזקו, מתנפל על שלושה שודדים שרוצים לשדוד אותו וקורע בשיניו מספר אצבעות של אחד מהם.

הוא קושר את עצמו לרדיאטור בחדרו ולאורה מגיעה לשחרר אותו אך לפתע מגיע בלש משטרה (ריצ'רד ג'נקינס) וחוקר אותו על רצח אשתו שרלוט שגופתה השסועה נמצאה בפארק. רנדל חושב שהוא אשם בזה אבל אינו יודע שהרוצח האמיתי היה סווינטון.

היא לוקחת את רנדל בחשאי לאחוזתה וכולאת אותו לבקשתו באורווה. לאחר מכן היא ממהרת למסור עדות במשטרה ופוגשת שם את סווינטון שהפך לזאב בעקבות נשיכתו של רנדל. הוא עוקב אחריה לחווה, הורג את השוער והמשגיח ותוקף אותה בעזות של זאב, נושך אותה ומנסה לאנסה. רנדל מצליח להשתחרר מהאורווה ומתפתח קרב קשה בין שני ה"זאבים" עד שלבסוף לאורה יורה והורגת את סווינטון ורנדל בורח ליער.

לאורה אומרת לשוטרים שמגיעים כי היא מריחה מהם וודקה ששתו מזמן. חושיה מתחדדים ועיניה הופכות לעיני זאב. היא הולכת ליער שבו נמצא כעת רנדל בצורת זאב לאחר שעבר את כל השלבים להפיכתו לזאב.

==קישורים חיצוניים==

קטגוריה:סרטי מישל פייפר

קטגוריה:סרטי 1994
קטגוריה:סרטי אימה מ-1994
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי מותחן אימה אמריקאיים
קטגוריה:סרטי קולומביה
קטגוריה:סרטים עם פסקול מאת אניו מוריקונה
ארמיית ההלם השלישית

ארמיית ההלם השלישית (ברוסית: ударная армия я-3) הייתה ארמייה של הצבא האדום שלחמה במלחמת העולם השנייה.

==היסטוריה==
מהלך התקדמות ארמיית ההלם השלישית במהלך המלחמה
היחידה הוקמה בהתאם להחלטה מ־25 בדצמבר 1941 על בסיס הארמייה ה־60 ותגבורה ביחידות נוספות. בינואר 1942 היא השתתפה במבצע דמיאנסק. במהלך שנת 1943 היא לחמה בגזרת מחוז פסקוב. בשנת 1944 יחידות הארמייה נכנסו לשטח לטביה הסובייטית ובהמשך שחררו את בירתה ריגה. בתחילת 1945 יחידות הארמייה הועברו מערבה והשתתפו במבצע ויסלה־אודר ובקרבות סביב גדנסק. באביב 1945 היא הייתה בין יחידות הצבא האדום שהשתתפו בכיבוש ברלין.

לאחר סיום המלחמה, יחידות הארמייה היו חלק מקבוצת הצבא הסובייטי בגרמניה עם המטה במגדבורג. בשנת 1954 שמה שונה ל"ארמיית הדגל האדום השלישית". היא פורקה בשנת 1991 בעקבות פינוי הצבא הסובייטי מגרמניה.

==מפקדים==
* מקסים פורקאייב (דצמבר 1941 - אוגוסט 1942)
* קוזמה גליצקי (ספטמבר 1942 - נובמבר 1943)
* ניקולאי צ'יביסוב (נובמבר 1943 - אפריל 1944)
* וסילי יושקביץ' (אפריל 1944 - אוגוסט 1944)
* מיכאיל גרסימוב (אוגוסט 1944 - אוקטובר 1944)
* ניקולאי סימוניאק (אוקטובר 1944 - מרץ 1945)
* וסילי קוזנצוב (מרץ 1945 - מאי 1948)

==קישורים חיצוניים==
* [http://samsv.narod.ru/Arm/au03/arm.html ארמיית ההלם השלישית] באתר samsv 

3
קטגוריה:זירת מזרח אירופה במלחמת העולם השנייה
3
הארמייה הרביעית (ברית המועצות)

הארמייה הרביעית (ברוסית: армия я-4) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-15 בספטמבר 1939 על בסיס היחידות שהיו ממוקמות באזור בוברויסק. היא השתתפה בפלישת ברית המועצות לפולין. לאחר סיום הקרבות היא הוצבה במרחב ברסט. 

לאחר פלישת הוורמאכט לברית המועצות, היא החלה בקרבות מגננה באזור ברסט. ב-8 ביולי מפקדה נעצר ביחד עם מפקדים בכירים נוספים של החזית המערבית. ב-15 ביולי הארמייה נסוגה מעיר סלאבהראד והתייצבה בקו הגנה מזרחית מהעיר. ב-24 ביולי הארמייה פורקה.

בסוף ספטמבר 1941 הארמייה הוקמה מחדש והועברה ללחימה דרומית מלנינגרד. היא לקחה חלק פעיל בניסיונות לשחרר את העיר ממצור, אך ללא הצלחות של ממש. בנובמבר 1943 היא פורקה.

בינואר 1944 הארמייה הרביעית הוקמה מחדש כחלק מחזית עבר הקווקז. היא ריכזה תחת פיקודה את כל היחידות של הצבא האדום שהיו ממוקמות בשטח איראן.

לאחר סיום מלחמת העולם השנייה מטה הארמייה היה ממוקם בבאקו ויחידותיה היו ממוקמות בשטח אזרבייג'ן הסובייטית. הארמייה הפסיקה להתקיים עם התפרקות ברית המועצות, רוב הציוד שלה שולב בכוחות המזוינים של אזרבייג'ן.

==מפקדים==
* אלכסנדר קורובקוב ספטמבר (1939 - יולי 1941) נעצר והוצא להורג. בשנת 1956 טוהר מכל אשמה.
* לאוניד סנדלוב יולי 1941

* וסבולוד יאקובלב (ספטמבר 1941 - נובמבר 1941)
* קיריל מרצקוב (נובמבר 1941 - דצמבר 1941)
* פיוטר איוואנוב (דצמבר 1941 - פברואר 1942)
* פיוטר ליאפין (פברואר (1942 - יוני 1942
* ניקולאי גוסב (יוני 1942 - אוקטובר 1943

* יאוואן סובטניקוב (ינואר 1944 - מאי 1946)
==קישורים חיצוניים==
* [http://samsv.narod.ru/Arm/a04/arm.html הארמייה הרביעית] באתר samsv 

4
קטגוריה:זירת מזרח אירופה במלחמת העולם השנייה 
4
דודג' סנט רג'יס

דודג' סנט רג'יס (באנגלית: Dodge St. Regis) היא מכונית סלון מתוצרת חטיבת דודג' בקונצרן הרכב האמריקאי קרייזלר אשר יוצרה בין השנים 1978–1981 בארצות הברית.

בסך הכל יוצרו 64,502 יחידות. בשנת הדגם 1979 יוצרו 34,434 יחידות, בשנת הדגם 1980 יוצרו 17,068 יחידות ובשנת הדגם 1981 יוצרו 13,000 יחידות.

==מאפיינים==
* 4 דלתות סדאן בתצורת "Notchback" 
* 6 נוסעים
* מנוע קדמי
* מנוע הנעה אחורית
* "דודג' סנט רג'יס" תופעל ב-ארצות הברית כ-רכב משטרתי

== תמונות ==
<gallery mode="packed" heights="100">
קובץ:Dodge St Regis-3.jpg | "דודג' סנט רג'יס"
קובץ:1980 Dodge St.Regis & 1990 Buick LeSabre Custom (6114440569).jpg | "דודג' סנט רג'יס", שנת 1980
קובץ:1980 Dodge St.Regis (19836102962).jpg | "דודג' סנט רג'יס", שנת 1980
קובץ:1980 Dodge St.Regis & 1990 Buick LeSabre Custom (6114998816).jpg | "דודג' סנט רג'יס", שנת 1980
קובץ:1980 Dodge St.Regis (17921625624).jpg | "דודג' סנט רג'יס", שנת 1980
קובץ:1980 Dodge St.Regis (21724451144).jpg | "דודג' סנט רג'יס", שנת 1980
קובץ:80 Dodge St.Regis Instrument Panel (6356203509).jpg | "דודג' סנט רג'יס" - מבט לתא הנהג
</gallery>

==ראו גם==
* קרייזלר
* דודג'

==לקריאה נוספת==
* [https://www.google.co.il/search?q=Dodge+St.+Regis&tbm=isch&source=iu&ictx=1&fir=-LGGDtDhQojt1M%253A%252CQHt8CFMYXvEwmM%252C_&usg=AI4_-kTWJjza5galnh-Js6sY6yOkMHIyDA&sa=X&ved=2ahUKEwi49PrF2OTdAhVPLFAKHYfzB14Q9QEwA3oECAYQCA#imgrc=-LGGDtDhQojt1M: "דודג' סנט רג'יס" - תמונות]
==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1978
סנט רג'יס
קטגוריה:מכוניות אמריקאיות
Dig a Pony

Dig a Pony הוא שיר של הביטלס, שפורסם במקור באלבומם Let It Be משנת 1970.
ההקלטה היא מההופעה על גג אולפני אפל בסאוויל רו, לונדון, בביצוע הביטלס ב-30 בינואר 1969.

== הרכבה ==
ג'ון לנון היה המלחין והזמר של השיר, אך השיר זכה לקרדיט של לנון-מקרטני. השיר נקרא במקור "All I Want Is You". לנון אמר שהשיר הוא "חתיכת זבל", למרות שהוא הפגין בוז דומה לרבים משיריו. הטקסט נכתב עבור אשתו לעתיד יוקו אונו, והציג שפע של משפטים מוזרים, לכאורה איגיון אשר היו קשורים למה שלנון התייחס כסגנון הכתיבה של בוב דילן.

== הקלטה ==

השיר היה אחד השירים של Let It Be אשר הוקלטו בהופעה על הגג. הנגינה מתחילה ומיד מופסקת כאשר רינגו סטאר צועק "Hold it!" והנגינה נעצרת כדי שיוכל לכבות את הסיגריה שבידו האחת בעוד מקלות התיפוף היו בידו השניה. הקלטה מוקדמת יותר של השיר, הוקלטה באולפן ב-22 ינואר 1969 והופצה באלבום Anthology 3 משנת 1996, פתיחת וסיום השיר מבוצעת על ידי פול מקרטני כשהוא שר "All I want is.. . " שורה זו הופיעה בכל ביצוע של השיר, אך נחתכה מהגרסה הסופית על ידי פיל ספקטור.

== הצלחה ==
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-11 מיליון.<ref></ref>

== ביצוע ==
* ג'ון לנון - שירה מובילה, גיטרה
* פול מקרטני - שירה מלווה, גיטרה בס
* ג'ורג' האריסון - שירה מלווה, גיטרה מובילה
* רינגו סטאר - תופים
* בילי פרסטון - פסנתר אלקטרוני

== קישורים חיצוניים ==

== הערות שוליים ==

קטגוריה:שירי הביטלס
קטגוריה:שירים באנגלית
Two of Us

Two of Us הוא שיר מ-1969 של הביטלס, שנכתב על ידי פול מקרטני (עם הקרדיט לנון-מקרטני). השיר הוקלט ב -31 בינואר 1969. כותרתו שימשה לסרט "Two of Us", המציג גרסה בדיונית של פגישת 1976 בין מקרטני ללנון.

== היסטוריה ==
השיר נקרא במקור "On Our Way Home". איאן מקדונלד טען שהמילים (למשל: "you and I have memories/longer than the road that stretches out ahead" או "you and me chasing paper/getting nowhere") נשמעות כאילו מקרטני כנראה פונה אל לנון. אך למעשה, לדברי מקרטני השיר נכתב עליו ועל אשתו, ועווסק בטיולים המשותפים שערכו.<ref></ref> אשתו, לינדה מקרטני, אישרה זאת ואמרה: "פול כתב את השיר באחד מהימים האלה בחוץ. זה עלינו".<ref></ref>

ביצוע מוקדם של השיר, בסגנון רוק מונחה גיטרות, ניתן לראות בסרט Let It Be. לא היה מסופק עם סגנון זה, אשר מקרטני תיאר כ-chunky, הלהקה עבדה מחדש על השיר עם גיטרות אקוסטיות. הביטלס ביצעו גרסה סופית של השיר באולפני אפל ב -31 בינואר 1969; ביצוע זה נכלל הן בסרט "Let It Be" והן באלבום. הסרטון שודר גם ב- The Ed Sullivan Show ב -1 במרץ 1970 כמראה הסופי של הביטלס בתוכנית.

במאי 1969 הקליט מקרטני הקלטה של השיר באמצעות כותרת זו על ידי קבוצת מורטימר, שלישיית ניו יורק שהוקלטה לזמן קצר עבור אפל, אך הקלטה זו מעולם לא פורסמה.

באלבום "Let It Be", המפיק פיל ספקטור, הוסיף קדימה לשיר, קטע של הומור אולפן אינו קשור של לנון, שאומר: "'I Dig A Pygmy' by Charles Hawtrey and the Deaf-Aids! Phase one, in which Doris gets her oats!" הקדמה זו הוסרה ב-Let It Be... Naked. לא ברור אם לנון התכוון לצ'ארלס הווטרי יליד 1858 או יליד 1914.

== ביצוע ==
* פול מקרטני – שירה מובילה, גיטרה אקוסטית מובילה (דגם Martin D-28)
* ג'ון לנון – שירה מלווה, שריקה, גיטרת קצב אקוסטית (דגם Martin D-28)
* ג'ורג' האריסון – בס על גיטרה חשמלית (דגם Fender Telecaster)
* רינגו סטאר – תופים

== גרסאות כיסוי ==
לשיר בוצעו גרסאות כיסוי רבות, ביניהן:
* בוני אם באלבומם Oceans of Fantasy בשנת 1979.
* איימי מאן ומיכאל פן, כחלק מפסקול הסרט "קוראים לי סם, בשנת 2001.
* דארן כריס ביצע את השיר יחד עם אחיו, צ'אק כריס, בשנת 2013.

== קישורים חיצוניים ==

==הערות שוליים==

קטגוריה:שירי הביטלס
קטגוריה:שירים באנגלית
קטגוריה:שירי פולק רוק
לידת שאקה

"לידת שאקה" (ביפנית: 銅造誕生釈迦仏立像) הוא פסל השייך למקדש "טודאי-ג'י" שבנארה יפן ומתוארך למאה ה-8 לספירה. הוא מציג את לידתו של שאקה, ה"בודהא ההיסטורי". הפסל, הנחשב לאחד מן האוצרות הלאומיים של יפן, מוצג במוזיאון המקדש.

==תיאור==
הפסל הוא מטיפוס פסלים דומים המציגים את דמותו של גאוטמה בודהה (הבודהא) במרכזה של קערה, כסמל ללידתו. על פי המיתולוגיה הבודהיסטית בודהא הגיח בלומביני מצידה הימני של אמו מאיה, אם בודהא. דמות הבודהא חזיתית. ידו האחת מונפת כלפי השמיים בעוד ידו השנייה מופנית אל האדמה. פלג גופו העליון עירום ולמותניו הוא לובש בגד ארוך שקפליו מדגישים את הגוף. הפסל מתוארך לשנים 794-710, תקופה הידועה כ"תקופת נארה". הבסיס המקורי עליו עמדה הדמות אבד, והוא הוחלף במעמד עשוי עץ מגולף בדגם פרח לוטוס.

קערת הברונזה של הפסל היא הגדולה בין הפסלים מטיפוס זה. הדופן החיצונית שלה מעוטרת בדמויות אדם, ציפורים, פרפרים ובעלי חיים נוספים על רקע של תיאור נוף. תיאורים אלו נושאים אופי חילוני, והם מבטאים את השפעת האמנות הסינית על התרבות היפנית בתקופה זו.

==קישורים חיצוניים==

קטגוריה:פסלים (יצירות)
קטגוריה:פסלי בודהה
קטגוריה:יפן: אמנות
הפיגוע בנמל התעופה גימפו

נמל התעופה בשנת 2006

ב-14 בספטמבר 1986 התפוצצה פצצה שהוטמנה מחוץ לטרמינל הנוסעים בנמל התעופה הבינלאומי גימפו, נמל התעופה העיקרי ששימש את סיאול, בירת קוריאה הדרומית. בפיצוץ נהרגו חמישה אנשים ונפצעו 30. כל הקורבנות היו ממוצא קוריאני.

גורמים רשמיים בקוריאה הדרומית הטילו את האחריות לפיצוץ על סוכנים חשאיים שפעלו בשם ממשלת קוריאה הצפונית. הפיגוע התרחש שישה ימים בלבד טרם תחילתם של משחקי אסיה של שנת 1986, שהתקיימו בסיאול, כאשר לטענת משטרת קוריאה הדרומית, קוריאה הצפונית הוציאה לפועל את הפיגוע בניסיון לשבש את המשחקים, ולפגוע בתדמיתה וביוקרתה של יריבתה מדרום. הפיגוע הוצא לפועל בצורה דומה לפיגוע בראנגון בשנת 1983, אשר הוביל למותם של עשרות אזרחים בורמזים ודרום-קוריאנים.

פיגועים אלו, בנוסף לאירוע טיסה 858 של קוריאן אייר ב-1987, הובילו את ממשלת קוריאה הדרומית לגייס אבטחה מקיפה ואמצעי ביטחון מוגברים לקראת המשחקים האולימפיים בשנת 1988, שנועדו אף הם להתקיים בסיאול.

== ראו גם ==
* נמל התעופה הבינלאומי גימפו
* הפיגוע בראנגון (1983)
* טיסה 858 של קוריאן אייר

==הערות שוליים==

קטגוריה:קוריאה הצפונית: מעורבות בפיגועי טרור
קטגוריה:יחסי קוריאה הדרומית – קוריאה הצפונית
קטגוריה:פיגועים בנמלי תעופה
קטגוריה:פעולות טרור ב-1986
ורה רוז'יצ'קובה

ורה רוז'יצ'קובה (בצ'כית: Věra Růžičková; 10 באוגוסט 1928 – 24 בנובמבר 2018) הייתה מתעמלת צ'כוסלובקית, אלופה אולימפית (לונדון 1948) בתחרות הקבוצתית בהתעמלות.

==ביוגרפיה ==
רוז'יצ'קובה נולדה וגדל בברנו. היא החלה את הקריירה הספורטיבית שלה בקפיצות למים ואחר כך בכדורסל, אך החליטה להתמקד בהתעמלות. היא הייתה המתעמלת הצעירה ביותר בנבחרת הצ'כוסלובקית בהתעמלות לאולימפיאדת לונדון (1948) וצורפה רק כמחליפה. אולם, כבר ביום הראשון לבואה של הנבחרת הצ'כוסלובקית ללונדון, חלתה אחת המתעמלות, אלישקה מיסקובה בשיתוק ילדים ולכן היא הוחלפה על ידי רוז'יצ'קובה. יחד עם חברותיה היא זכתה במדליית זהב בתחרות הקבוצתית לפני הונגריה וארצות הברית, מתוך 11 נבחרות. באולימפיאדה זו לא חולקו מדליות אישיות לנשים. השתתפותה הייתה מצוינת והיא דורגה במקום שישי מתוך 90 המשתתפות בתחרות ושלישית מבין המתעמלות הצ'כוסלובקיות. באותו היום שבו הן התחרו, נפטרה חברתן, אלישקה מיסקובה, אותה היא החליפה. למחרת, בטקס חלוקת המדליות, הונף דגל צ'כוסלובקיה עם סרט שחור סביבו.

לאחר כשנה פרשה רוז'יצ'קובה מספורט תחרותי והחלה לאמן התעמלות בברנו ולשפוט בתחרויות בינלאומיות בהתעמלות, עד שנות ה-90.

נפטרה ב-24 בנובמבר 2018.

==קישורים חיצוניים ==

* [https://www.olympic.cz/clanek/3025--zlata-medailistka-z-loh-v-londyne-1948-vera-ruzickova-slavi-devadesatiny זוכת מדליית זהב מאולימפיאדת לונדון 1948, ורה רוז'יצ'קובה, חוגגת יום הולדת 90], 

קטגוריה:מתעמלות באולימפיאדת לונדון (1948)
קטגוריה:אלופות אולימפיות צ'כוסלובקיות: התעמלות
קטגוריה:ילידות 1928
קטגוריה:צ'כים שנולדו ב-1928
קטגוריה:נפטרות ב-2018
קטגוריה:נפטרים ב-2018
ארמיית ההלם הרביעית

ארמיית ההלם הרביעית (ברוסית: ударная армия я-4) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-25 בדצמבר 1941 על בסיס הארמייה ה-27 ותגבורה ביחידות נוספות. בינואר 1942 היא תפסה קו ההגנה במחוז נובגורוד.בהמשך היא השתתפה במתקפות באזור ויטבסק ופולוצק. במחצית השנייה של שנת 1944 הוא הועברה תחת פיקוד של החזית הבלטית השנייה (ביולי) והחזית הבלטית הראשונה (באוגוסט). במהלך זה היא השתתפה במתקפות לכיוון ריגה, קלייפדה וכיתור כוחות ורמאכט באזור קורלנד. 

הארמייה פורקה ב-9 במאי 1945.

==מפקדים==
* אנדריי יריומנקו (דצמבר 1941 - פברואר 1942)
* פיליפ גוליקוב (פברואר 1942 - מרץ 1942)
* ולדימיר קוראסוב (מרץ 1942 - אפריל 1943)
* דמיטרי סלזניוב (אפריל 1943 - מאי 1943)
* וסילי שבצוב (מאי 1943 - דצמבר 1943)
* ניקולאי סימוניאק (אוקטובר 1944 - מרץ 1945)
* פיוטר מלישב (דצמבר 1943 - מאי 1945)

==קישורים חיצוניים==
* [http://samsv.narod.ru/Arm/au04/arm.html ארמיית ההלם הרביעית] באתר samsv 

4
קטגוריה:זירת מזרח אירופה במלחמת העולם השנייה 
4
מילוסלבה מיסקובה

מילוסלבה צ'מקובה-מיסקובה (בצ'כית: Miloslava Čamková-Misáková; 25 בפברואר 1922 – 1 ביולי 2015) הייתה מתעמלת צ'כוסלובקית, אלופה אולימפית (לונדון 1948) בתחרות הקבוצתית בהתעמלות.

==ביוגרפיה ==
באולימפיאדת לונדון (1948) זכתה מיסקובה יחד עם חברותיה במדליית זהב בתחרות הקבוצתית לפני הונגריה וארצות הברית, מתוך 11 נבחרות. השתתפותה הייתה מצוינת והיא דורגה במקום רביעי מתוך 90 המשתתפות בתחרות ושנייה מבין המתעמלות הצ'כוסלובקיות. אחותה הצעירה, אלישקה מיסקובה חלתה בשיתוק ילדים כבר ביום הראשון לבואן ללונדון והוחלפה על ידי ורה רוז'יצ'קובה. באותו היום שבו הן התחרו, נפטרה אחותה, אלישקה מיסקובה. למחרת, בטקס חלוקת המדליות, הונף דגל צ'כוסלובקיה עם סרט שחור סביבו. 

לאחר שפרשה מיסקובה מספורט תחרותי, היא החלה לאמן התעמלות ולשפוט בתחרויות בינלאומיות בהתעמלות. לפני מותה היא הייתה לזוכת מדליית הזהב האולימפית מצ'כיה, הזקנה ביותר.

==קישורים חיצוניים ==

* [http://www.gymfed.cz/416-zemrela-miloslava-camkova-misakova-zlata-gymnastka-z-londyna-1948.html מילוסלבה מיסקובה, אלופה אולימפי מלונדון 1948, נפטרה בגיל 93] 

קטגוריה:מתעמלות באולימפיאדת לונדון (1948)
קטגוריה:צ'כיות שנולדו ב-1922
קטגוריה:צ'כים שנולדו ב-1922
קטגוריה:נפטרות ב-2015
קטגוריה:נפטרים ב-2015
קטגוריה:אלופות אולימפיות צ'כוסלובקיות: התעמלות
רייצ'ל פילד

רייצ'ל פילד (באנגלית: Rachel Lyman Field), נולדה ב־1894, נפטרה ב־1942. סופרת אמריקאית, משוררת וסופרת-ילדים, פרסמה 25 ספרים. 
סיפרה הידוע ביותר הוא "היטי, מאה שנותיה הראשונות" שזכה במדליית ניוברי. מבין ספריה תורגמו לעברית רק שניים: "הבלדה על מרגריט לדו" (תרגום: גליה הירש) ו-"הכלב הלץ" (תרגום: ירדנה הדס).

== קורות-חיים ==
רייצ'ל פילד נולדה ב-19.9.1894 לאביה הכומר והסופר דויד דודלי פילד. גדלה בסקוטברידג', מסצ'וסטס. העבודה הראשונה שפרסמה הייתה חיבור בשם "הליכת חורף" שהתפרסם במגזין סנט. ניקולס בהיותה בת 16. היא למדה בבית הספר התיכון רדקליף שם לימד אותה כתיבה ג'ורג' פירס בייקר (אנגלית: Pierce Baker).

התחתנה עם ארתור ס. פרדסון ב-1935, שותפה לכתיבת הספר "לראות את עצמנו" (אנגלית: To See Ourselves) שיצא בשנת 1937. בשנת 1938 עובד אחד ממחזותיה לסרט בשם האוויר הלונדונדרי (אנגלית: The Londonderry Air). פילד גם הצליחה כסופרת מבוגרים ברבי המכר "יציאה מהדעת" (באנגלית: Out of Mind) שיצא לאור ב-1935, "כל זה וגן עדן גם" (באנגלית: All This and Heaven Too) שיצא לאור ב-1938 והספר "ועכשיו מחר" (באנגלית: And Now Tomorrow) שיצא לאור ב-1942. הם עובדו לסרטים בשנים 1947, 1940 ו-1944 (בהתאם). כתבה עבור הסרט פנטזיה (סרט) (באנגלית: Fantasia) מילים לגרסה של השיר "אווה מריה" מאת פרנץ שוברט. עברה להוליווד, שם התגוררה עם בעלה וביתה.

רייצ'ל פילד נפטרה ב-15 במרץ 1942 מדלקת ריאות לאחר ניתוח.

== קישורים חיצוניים ==
* [https://www.jstor.org/stable/40857725 The Rachel Field Exhibition." The Yale University Library Gazette 31, no. 1 (1956): 53-54. "]
* 

קטגוריה:סופרות אמריקאיות
קטגוריה:סופרים אמריקאים
קטגוריה:בוגרות מכללת רדקליף
קטגוריה:זוכי מדליית ניוברי
קטגוריה:ערכים שבהם תבנית בריטניקה אינה מתאימה
קטגוריה:אמריקאיות שנולדו ב-1894
קטגוריה:אמריקאים שנולדו ב-1894
קטגוריה:אמריקאיות שנפטרו ב-1942
קטגוריה:אמריקאים שנפטרו ב-1942
משרד הדואר והתקשורת (קוריאה הצפונית)

משרד הדואר והתקשורת (בהנגול: 체신성) הוא משרד ממשלתי בקוריאה הצפונית אשר אחראי על שירות הדואר של קוריאה הצפונית, ועל שירותי תקשורת ההמונים במדינה. בנוסף, המשרד אחראי על הנפקת בולים.

בשנת 2010, המשרד לקח חלק במתקפת סייבר רחבה כנגד השלטון בקוריאה הדרומית, באמצעות כתובות IP מושכרות מסין.

שר התחבורה והתקשורת החל משנת 2016 הוא קים קוואנג-צ'ול. קודמו בתפקיד סים צ'ול-הו, אשר כיהן בתפקיד בין השנים 2012–2016, הוצא להורג בשנת 2016.

== ראו גם ==
* שירות הדואר של קוריאה הצפונית
* תקשורת בקוריאה הצפונית

==הערות שוליים==

קטגוריה:קוריאה הצפונית: תקשורת
קטגוריה:קוריאה הצפונית: פוליטיקה
קטגוריה:משרדי תקשורת
ג'יימס מדיסון (כדורגלן)

ג'יימס דניאל מדיסון (באנגלית: James Daniel Maddison; נולד ב-23 בנובמבר 1996) הוא כדורגלן אנגלי המשחק בעמדת הקשר ההתקפי בטוטנהאם הוטספר ובנבחרת אנגליה.

==קריירת מועדונים==
===ראשית הקריירה===
מדיסון, יליד קובנטרי, מערב המידלנדס, החל לשחק בגיל צעיר בקבוצת קובנטרי סיטי המקומית. הוא נכלל לראשונה בקבוצה הבוגרת בעונת , עת שיחקה קובנטרי בפוטבול ליג הראשונה, הליגה השלישית בחשיבותה באנגליה. מדיסון ערך את הופעת הבכורה שלו בקבוצה הראשונה באוגוסט 2014, כאשר נכנס כמחליף בהפסד הביתי 1–2 לקארדיף סיטי, במסגרת גביע הפוטבול ליג. את הופעת הבכורה שלו בליגה ערך בהפסד 1–3 לבריסטול סיטי, בו נכנס גם כן כמחליף. הוא פתח לראשונה בהרכב במשחק העוקב, מול אולדהאם אתלטיק, ובמשחק זה כבש את שערו הראשון ככדורגלן מקצועי.

בנובמבר 2014 חתם על החוזה המקצועני הראשון שלו, לשלוש וחצי שנים. הוא החמיץ את רוב המשך עונת עקב הרחקה במשחק מול דונקסטר רוברס ופציעה.

ב-1 בפברואר 2016 חתם בנוריץ' סיטי על חוזה לשלוש וחצי שנים, והושאל באופן מיידי לקובנטרי, קבוצתו הקודמת, עד לסיום העונה. ב-31 באוגוסט 2016 הושאל לאברדין מליגת העל הסקוטית, למחצית הראשונה של עונת . במהלך ארבעת החודשים בהן שיחק בסקוטלנד הופיע ב-14 משחקי ליגה, בהם כבש שני שערים.

מדיסון ערך את הופעת הבכורה במדי נוריץ' ב-17 באפריל 2017, כאשר נכנס כמחליף בניצחון החוץ 1–3 על פרסטון נורת' אנד. ביוני 2017 חתם על חוזה חדש בנוריץ' לארבע שנים.

עם הגעת המאמן הגרמני דניאל פארקה לנוריץ', הפך מדיסון לשחקן הרכב פותח קבוע בעונת . בעונה זו ערך מדיסון 46 הופעות בכל המסגרות, והבקיע 15 שערים. הוא נבחר לשחקן העונה של נוריץ', והיה מועמד לפרס השחקן הצעיר המצטיין בצ'מפיונשיפ. כמו כן נכלל בנבחרת העונה בליגה.

===לסטר סיטי===
מדיסון הצטרף ללסטר סיטי ביוני 2018, ששילמה עבור ההעברה 25 מיליון לירות שטרלינג, חתם על חוזה לחמש שנים וקיבל את הספרה 10. הוא כבש את שער הפרמייר ליג הראשון שלו במחזור השני של העונה, ב-18 באוגוסט, בניצחון הביתי 0–2 על וולבס.

עונת 2021/2022 הייתה העונה הטובה ביותר שלו בלסטר, הוא כבש 12 שערים והוסיף שמונה בישולים ואף היה מועמד לתואר כדורגלן העונה באנגליה.

בתום עונת 2022/2023 נשר ליגה עם הקבוצה לצ'מפיונשיפ.

===טוטנהאם הוטספר===
ב-28 ביוני 2023חתם בטוטנהאם הוטספר כ-40 מיליון אירו ששולמו ללסטר סיטי.

באוגוסט 2023, לאחר עזיבת הארי קיין לבאיירן מינכן, מונה מדיסון לקפטן משנה יחד עם כריסטיאן רומרו, וקיבל גם כן את הספרה 10 שהייתה שייכת להארי קיין.

ב-13 באוגוסט ערך את הופעת הבכורה שלו במדי טוטנהאם ב-2-2 מול ברנטפורד, בו בישל לראשונה במדי הספרס.

==נבחרת אנגליה==
מדיסון זומן לראשונה לסגל נבחרת אנגליה עד גיל 21 במרץ 2016, אך לא שיחק עקב פציעה. הוא שיחק לראשונה בנבחרת הצעירה של אנגליה בניצחון 0–2 על אוקראינה.

נכלל בסגל נבחרת אנגליה לטורניר מונדיאל 2022.

==תארים==
==== לסטר סיטי ====
* הגביע האנגלי: 2020/2021
*מגן הקהילה: 2021
;אישיים
* נבחרת העונה בצ'מפיונשיפ - 
* שחקן העונה בנוריץ' סיטי - 
* שחקן החודש בפרמייר ליג - אוגוסט 2023

==קישורים חיצוניים==

* [https://www.lcfc.com/players/8456/James-Maddison/profile עמוד השחקן], באתר לסטר סיטי

== הערות שוליים ==

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני קובנטרי סיטי
קטגוריה:כדורגלני נוריץ' סיטי
קטגוריה:כדורגלני אברדין
קטגוריה:כדורגלני לסטר סיטי
קטגוריה:כדורגלני טוטנהאם הוטספר
קטגוריה:כדורגלני נבחרת אנגליה
קטגוריה:כדורגלני מונדיאל 2022
קטגוריה:אנגלים שנולדו ב-1996
זדנקה הונסובה

זדנקה הונסובה (בצ'כית: Zdenka Honsová; 3 ביולי 1927 – 16 במאי 1994) הייתה מתעמלת צ'כוסלובקית, אלופה אולימפית (לונדון 1948) בתחרות הקבוצתית בהתעמלות.

==ביוגרפיה ==
הונסובה נולדה וגדלה בייהלבה.

באולימפיאדת לונדון (1948) זכתה הונסובה יחד עם חברותיה במדליית זהב בתחרות הקבוצתית לפני הונגריה וארצות הברית, מתוך 11 נבחרות. באולימפיאדה זו לא חולקו מדליות אישיות לנשים. השתתפותה הייתה מצוינת והיא דורגה במקום הראשון מתוך 90 המשתתפות בתחרות עם 54.85 נק' (ראשונה בקורה - 23.40 נק', ראשונה בטבעות (התקיים רק תרגיל חובה) - 9.60 נק', עשירית בקפיצות - 21.85 נק'), לפני אדית פריני-וקינגר מהונגריה (54.25 נק') ולאורה מיקלי מאיטליה (53.65 נק'). אחת מחברות הנבחרת, אלישקה מיסקובה, חלתה בשיתוק ילדים כבר ביום הראשון לבואן ללונדון והוחלפה על ידי ורה רוז'יצ'קובה. באותו היום שבו הן התחרו, נפטרה חברתן, אלישקה מיסקובה. למחרת, בטקס חלוקת המדליות, הונף דגל צ'כוסלובקיה עם סרט שחור סביבו.

==קישורים חיצוניים ==

קטגוריה:מתעמלות באולימפיאדת לונדון (1948)
קטגוריה:ילידות 1927
קטגוריה:אלופות אולימפיות צ'כוסלובקיות: התעמלות
קטגוריה:נפטרות ב-1994
ספרטק צ'וקוטקה

מועדון הכדורגל "ספרטק צ'וקוטקה" מוסקבה (ברוסית: Футбольный клуб «Спартак-Чукотка» Москва) הוא מועדון כדורגל רוסי מהעיר מוסקבה, שפעל כקבוצת מילואים עבור "ספרטק". חרף שמה הקבוצה לא הייתה ממוקמת בצ'וקוטקה ושמה נובע מהחסות שהוענקה לה על ידי ממשלת המחוז המרוחק (בגבול עם אלסקה). תנאי מזג האוויר הקיצוניים במחוז במרבית השנה אינם מאפשרים תחזוק יאות של אצטדיוני כדורגל.

== היסטוריה ==
הקבוצה נוסדה בשנת 1998 ביוזמה של המאמן ונשיא "ספרטק" אולג רומנצב ואנטולי שלסט (שכיהן במקביל גם כנשיא הקבוצה וגם כמאמן בשנה הראשונה לקיומה) ומושל צ'וקוטקה אלכסנדר נזרוב. בתום העונה הקבוצה עלתה לליגה השנייה. ב-1999 זכתה במקום הראשון ב"אזור מרכז" והעפילה לליגת המשנה. הישג השיא של הקבוצה בגביע הרוסי היה שלב שמינית גמר הגביע בעונת 1999/2000.

ב-2 באוגוסט 2000 המועדון סירב להמשיך להשתתף בתחרותיות מקצועניות בשל היעדר בכספים הדרושים. בסוף העונה סיימה במקום ה-19 ופורקה.

== הישגים לפי עונה ==
{| class="wikitable" style="margin-bottom: 105px;"
!שנה
!טורניר
!מיקום
!משחקים
!ניצחונות
!תיקו
!הפסדים
!שערים
!הערות
|-
| rowspan="4" |1998
|ליגה שלישית, אזור מרכז, מוסקבה, שלב 1
|1 
|20
|19
|0
|11
|96-8
| rowspan="4" |העפילה לליגה השנייה
|-
|שלב 2
|1
|4
|3
|1
|0
|11-2
|-
|גמר
|1
|2
|2
|0
|0
|4-2
|-
|טורניר גמר
|3
|5
|4
|1
|0
|11-3
|-
| rowspan="2" |1999
|ליגה שנייה, אזור דרום
|1 
|36
|25
|8
|3
|70-28
| rowspan="2" |ניצחון במשחקי מבחן
|-
|משחקי מבחן
|1-3
|2
|1
|1
|0
|5-2
|-
|2000
|ליגת המשנה
|19
|
|4
|4
|
|29-
| איבדה את מעמדה כקבוצה מקצוענית
|}

==מאמנים==
{| class="wikitable" style="margin-bottom: 105px;"
!שם
!שנה
|-
|אנטולי שלסט
|1998-1999
|-
|אנטולי קורובוצ'קה
|1999-2000
|-
|}

== קישורים חיצוניים ==
* [http://www.klisf.info/numeric/index.app?cmd=comm&lang=ru&id=232018371916281040961139788604 סטטיסטיקה] באתר Klisf 
* [https://news.sportbox.ru/Vidy_sporta/Futbol/Spartak-CHukotka-Moskva-Futbol ספרטק צ'וקוטקה] באתר sportbox.ru
* [http://wildstat.ru/p/2003/club/RUS_Spartak-Chukotka_Moskva ספרטק צ'וקוטקה] באתר wildstat.ru
* [http://footballfacts.ru/clubs/36520-spartakchukotka-moskva ספרטק צ'וקוטקה] באתר footballfacts.ru

==הערות שוליים==

קטגוריה:מוסקבה: מועדוני כדורגל לשעבר
קטגוריה:קבוצות כדורגל רוסיות
קטגוריה:קבוצות מילואים
קטגוריה:קבוצות כדורגל שהוקמו ב-1998
Gh (צירוף אותיות)

Gh הוא צירוף אותיות המופיע בחלק מהשפות הנכתבות באותיות לטיניות, וכן בייצוגים באותיות לטיניות של שפות שעל פי רוב נכתבות באותיות אחרות.

==שפות הודו־אירופיות==

באנגלית בת ימינו צירוף זה קיים ותפקידו הפונטי מגוון: 
* במילים "ghost" ,"ghastly" ,"ghoul" ,"ghetto" ,"ghee" וכדומה הוא נקרא כמו האות העברית גימ"ל דגושה, דהיינו /ɡ/ (בעברית בת זמננו).
* במילים "cough" ,"laugh" ,"rough" וכדומה הוא נקרא כמו פ"א רפה, דהיינו /f/.
* במילים "high" ,"sigh" ,"thigh" וכדומה הוא מאריך את הצליל של האות i מתנועה קצרה לתנועה ארוכה. 
* בשם "Edinburgh" הוא משמש תנועה דומה לשווא – /ə/. 
* במילים "naughty" ,"caught" ,"daughter" וכדומה, הוא משמש כאות שותקת.

למעט המקרים שבהם הצירוף gh נהגה כמו גימ"ל, ההגייה המודרנית שלו החליפה, תוך כדי התפתחותה של השפה, את הצליל /x/ – כ"ף לא דגושה. 

אחד החיזוקים לטענה זו הוא שבניבים אזוטריים מסוימים של האנגלית, שעדיין קיימים בימינו, ה־gh נהגה כמו כ"ף רפה. חיזוק אחר מגיע בהשוואה עם הגרמנית בת זמננו. אומנם בשפה זו כ"ף לא דגושה נכתבת בצירוף אותיות אחר, אך צלילה מופיע בהרבה מילים שבמילים דומות להן, באנגלית, מופיע ה־gh. לדוגמה "שמונה", שבאנגלית היא "eight", בגרמנית היא "acht" ומבוטאת "אכט". דוגמאות נוספות: המילים "כוח" (might/macht, נהגית "מאכט") ו"לילה" (night/nacht, מבוטאת "נכט").

לעומת זאת, המקרים שבהם gh כן נהגה כמו האות גימ"ל הם ככל הנראה בהשפעת הכתיב של ההולנדית של ימי הביניים. בניבים ההולנדיים של אז נכתבה האות h בין האות g לבין אחת האותיות i ,e, או y, כדי לסמן שההגייה היא "גִּי" או "גֶּה" ולא "גִּ'י" או "גֶּ'ה" (דהיינו שה־/ɡ/ לא תהפוך ל־/dʒ/). אגב, גם באיטלקית וברומנית זה בדיוק השימוש של הצירוף gh.

באירית צירוף זה מסמן בחלק מהמילים /ɣ/. דהיינו מה שדובר עברית בן זמננו תופס כרי"ש גרונית, דובר עברית מהעת העתיקה תפס כגימ"ל לא דגושה ודובר הערבית תופס כ־غ. בחלק אחת מהמילים שבהן הוא מופיע הוא מסמן יו"ד עיצורית – /j/. בגליסית, שפה המדוברת בצפון מערב ספרד ובצפון פורטוגל, הדוברים משתמשים גם הם בצירוף האותיות gh. גם שם הוא מסמן תופעה צלילית שקשורה בעיצורים גרוניים וב־/ɡ/. העיצורים הגרוניים שם הם /ɣ/ ו־/x/, שכבר הוזכרו כבר למעלה, וכן /ħ/. עיצור זה מוכר למשל מהאופן שבו דוברי רוסית הוגים את צליל האות ה"א והאות חי"ת. מכאן ההשערה שגם בחלק מהמקרים שבהם הצירוף מופיע באנגלית הוא מחליף דווקא רי"ש גרונית ולא כ"ף בלתי דגושה.

==שפות שמיות ושפות בהשפעה שמית==
מעט שפות שמיות, שפות דומות להן או שפות שניכרת בהן השפעה חזקה של שפות אלו נכתבות באלפבית הלטיני. ואולם בחלק מאלו שנכתבות באלפבית זה ניתן למצוא את הצירוף gh. בסוואהילי, למשל, שאינה שפה שמית, Gh מסמן את הצליל /ɣ/, המצוי במילים מושאלות מערבית. 

במלטזית, שפה שמית שבעבר נכתבה באלפבית הערבי, החליף הסימן Għ את הסימן הערבי ع, המקביל לאות עי"ן. אלא שההגייה של הסימן אינה תמיד כהגייה המסורתית של עי"ן. לפעמים נהגית אל"ף, ה"א או /ħ/; לפעמים העיצור או התנועה הקודמים מוארכים; לפעמים העיצור הקודם הופך נחצי; ולפעמים לא נהגה דבר.

==ראו גם==
*ליטון (בלשנות)

==קישורים חיצוניים==

קטגוריה:אלפבית לטיני
הליגה השנייה של פריזרן

[[רדז'פ מיטרוביצה, עמד בראש הליגה השנייה של פריזרן וגם היה ראש ממשלת אלבניה, שתחת כיבוש גרמניה הנאצית]]
הליגה השנייה של פריזרן (באלבנית: Lidhja e Dytë e Prizrenit) הייתה התארגנות פוליטית אלבנית, שקמה בשנת 1943 תחת שלטון הכיבוש של גרמניה הנאצית. השם של הליגה מזכיר את הליגה של פריזרן, ההתארגנות האלבנית הראשונה למען שלטון על הטריטוריות המאוכלסות באלבנים.

ההתארגנות הוקמה על ידי האלבנים, כדי לקדם את שלטונם במקומות המאוכלסים על ידי אלבנים. הליגה הכריזה על ג'יהאד נגד סלאבים, צוענים ויהודים. בראש הליגה נבחר רדז'פ מיטרוביצה, מי שהתמנה גם לראש ממשלת אלבניה שתחת שלטון גרמניה הנאצית.

עם ניצחון הפרטיזנים האלבנים והיוגוסלבים נכחד שלטון משתפי הפעולה עם הנאצים והתפרקה גם הליגה השנייה של פריזרן.

== ראו גם ==
* הליגה של פריזרן
* אלבניה הגדולה
==הערות שוליים==

קטגוריה:קוסובו: היסטוריה
קטגוריה:אלבניה: פוליטיקה
קטגוריה:ארגונים משתפי פעולה עם הנאצים
Bloom (שיר)

Bloom (בעברית: פריחה) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-2 במאי 2018, כסינגל השלישי וכשיר הנושא מתוך אלבומו השני, Bloom, על ידי חברת התקליטים EMI אוסטרליה.

השיר הגיע למקום ה-34 במצעד שבאוסטרליה, וה-23 במצעד השירים שבקוריאה הדרומית.

== רקע וכתיבה ==
השיר נכתב על ידי טרוי סיון, פיטר סוונסון, אוסקר הולטר ולילנד, והופק על ידי הולטר. סיון חשף לראשונה את השיר בריאיון עם Popjustice. הוא תיאר את השיר כ"שיר פופ טהור, אשר דומה ל'Teenage Dream' של קייטי פרי", וקבע כי הוא "השיר הכי קווירי באופן חתרני באלבום":

בראיון אחר עם Dazed תיאר המראיין את השיר כ"המנון הומוסקסואלי לפסיביים", בו סיון "לוקחת את התפקיד של מה שנשמע כמו בן הזוג הפתוח שמאבד את בתוליו". כשנשאל אם זהו הנושא של השיר, ענה סיון בקריצה: "זה 100 אחוז על פרחים! זה כל מה שזה. תקרא לזה איך שאתה רוצה. אני רוצה לנגן את השיר הזה בכל מצעד גאווה".<ref></ref>

לקידום הסינגל, סיון השיק ב-30 באפריל 2018 אפליקציה משלו. האפליקציה מכילה סרטון, בו ניתן לראות את סיון יושב על מיטה כשבן זוג גבר ישן מאחוריו. לאחר מכן הוא מסתכל במצלמה ואומר, "זה מדבר על פרחים", לפני שקטע מהשיר מתנגן ברקע. כותרת השיר מהבהבת על פני המסך, כשפרטי היצירה לאור של הסינגל מופיעים בגופן קטן יותר למטה. בהמשך פרסם את אותו סרטון ברשתות החברתיות וביוטיוב.<ref></ref><ref></ref> באפליקציה יש גם תמונות נסתרות של דמויות פלואורסצנטיות שנראות כמו בובות, שניתן לראות גם בעטיפת הסינגל ובסרטון המילים.<ref></ref>

סיון הופיע עם השיר פעמים רבות בסיבוב ההופעות הרביעי שלו, "The Bloom Tour".

== וידאו קליפים ==
בתחילה, פורסם קליפ אנימציה עם מילות השיר יחד עם יציאת השיר.<ref></ref><ref></ref> בקליפ, אותו יצר ג'ייסון איבייר,<ref></ref> מופיע כפיל של סיון (בסגנון הסרט אקס מכינה) מרחף בארץ החלומות שלו.<ref></ref> בתחילתו של הקליפ, סיון יושב בגן מפואר המוקף פרחים. אחר כך הוא מרחף דרך מחסן נטוש תחת אורות ססגוניים. מייק ניד מ-Idolator סבר כי "הניגודיות בין הצורות הטבעיות לעמודי הבניינים מוסיפה עומק לתמונה, וללא ספק משאירה רושם מתמשך אצל הצופה.<ref name="Idolator"></ref>

ב-6 ביוני 2018, פרסם טרוי סיון את הווידאו קליפ המלא לשיר בערוץ ה-Vevo של. הוא בוים על ידי ברדיה זינאלי ועובד ביחס גובה-רוחב של 4:3. בקליפ נראה סיון מדגמן תלבושות דראג שעליהן פרחים ותלבושת בסגנון דראקו מאלפוי, ומופיעים בו גם פסלי ראש של מוזות יווניות וכיפוף של זרוע שרירית בין הסצנות.<ref></ref> סגנון הקליפ הוא טבע ופריחה כשם השיר. נכון לינואר 2021 מונה הצפיות של הקליפ עומד על כ-24.3 מיליון צפיות.

== קרדיטים וצוות ==
הקרדיטים לקוחים מאתר טיידל<ref></ref>
* טרוי סיון – כתיבה
* פיטר סוונסון – כתיבה
* לילנד – כתיבה, קולות רקע
* אוסקר הולטר – כתיבה, הפקה
* רנדי מריל – טכנאי מאסטרינג
* ג'ון היינס – טכנאי
* סרבן ג'ניאה – מיקסינג

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי אוסקר הולטר
קטגוריה:שירים שנכתבו על ידי טרוי סיון
קטגוריה:שירים שנכתבו על ידי לילנד
קטגוריה:שירים שנכתבו על ידי פיטר סוונסון
קטגוריה:שירי להט"ב
קטגוריה:שירים על מיניות
קטגוריה:שירים על פרחים
The Good Side

The Good Side (בעברית: הצד הטוב) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-19 בינואר 2018, כסינגל השני מתוך אלבומו השני, Bloom, על ידי חברת התקליטים EMI אוסטרליה.

השיר הגיע למקום הרביעי במצעד שבניו זילנד, וה-99 במצעד שבסקוטלנד.

== רקע וכתיבה ==
השיר נכתב על ידי טרוי סיון, לילנד, בראם אינסקור, אלכסנדרה יוז, ג'אם סיטי, אריאל ראצ'שייד והופק על ידי ראצ'שייד ואינסקור. ב-17 בינואר 2018, הכריז סיון על צאת הסינגל הזה ואף פרסם את עטיפתו הרשמית. סיון הסביר שהשיר הוא מכתב פתוח לחברו לשעבר.

עם השיר הופיעה סיון במסגרת סיבוב ההופעות הרביעי שלו, "The Bloom Tour".

== וידאו קליפ ==
טרם הוציא את הוידאו קליפ הרשמי של השיר, העלה סיון לערוץ ה-Vevo שלו את האודיו של השיר, את המציג בתוכו את עטיפתו של הסינגל. האודיו זכה להצלחה נאה כאשר צבר למעלה מ-6 מיליון צפיות.

ב-20 בינואר 2018, הופיע סיון עם השיר בתוכנית המערכונים האמריקאית "סאטרדיי נייט לייב".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים שנכתבו על ידי לילנד
קטגוריה:שירי זהב באוסטרליה
טסוקו הונג'ו

טסוקו הונג'ו (ביפנית: 本庶 佑; נולד ב-27 בינואר 1942, קיוטו, יפן) הוא אימונולוג יפני.

עיקר פרסומו מגילוי החלבון PD-1, המשמש כמעצור הבולם את פעילות לימפוציט T, ומונע מהם להשמיד את תאי הסרטן, מזיהוים המולקולרי של הציטוקינים IL-4 ו-IL-5 ומגילוי האנזים AID לו תפקיד בהחלפת הנוגדן המיוצר על ידי לימפוציט B ובהיפרמוטציה של תאי הגוף.

הונג'ו זכה בפרסים רבים, בהם עיטור מסדר התרבות ב-2014, פרס קיוטו ב-2016 ופרס נובל לפיזיולוגיה או לרפואה ב-2018, במשותף עם ג'יימס אליסון.

== ביוגרפיה ==

הונג'ו נולד בקיוטו, יפן וגדל באובה. ב-1960 החל ללמוד רפואה באוניברסיטת קיוטו, וב-1966 קיבל דוקטור לרפואה. ב-1975 קיבל תואר דוקטור בכימיה רפואית בהנחיית יאסוטומי נישיזוקה ואוסאמו האיאישי. בין השנים 1971–1974 היה אורח במחלקת האמבריולוגיה של מכון קרנגי למדע ולאחר מכן במכונים הלאומיים לבריאות. לאחר שסיים ללמוד בארצות הברית היה מרצה בפקולטה לרפואה באוניברסיטת טוקיו עד 1979, ובין השנים 1979–1984 היה פרופסור במחלקת הגנטיקה באוניברסיטת אוסקה.

החל מ-1984 הונג'ו הוא פרופסור לאימונולוגיה באוניברסיטת קיוטו. בשנת 2017 מונה לסגן המנהל של המכון ללימודים מתקדמים באוניברסיטת קיוטו<ref></ref>.

== מגפת הקורונה ==
במהלך מגפת הקורונה הושמעה טענה כוזבת לפיה הונג'ו האמין כי נגיף הקורונה "יוצר" על ידי מעבדה בעיר ווהאן בסין, הופצה באופן נרחב באינטרנט בשפות רבות. צוות בוחן-המציאות של ה-BBC דיווח כי, "בהצהרה שפורסמה באתר של אוניברסיטת קיוטו, הוא אמר שהוא 'עצוב מאוד' ששמו הופץ 'האשמות שווא ומידע מוטעה'. מדענים טוענים כי רצף הגנום מראה כי הנגיף הגיע מבעלי חיים ולא היה מעשה ידי אדם".

== הוקרה ==

על הישגיו המחקריים קיבל הונג'ו מספר רב של פרסים והוקרות. ב-2001 נבחר להיות חבר חוץ באקדמיה הלאומית למדעים של ארצות הברית וב-2003 התקבל כחבר באקדמיה לאופולדינה. ב-2014 קיבל את עיטור מסדר התרבות, ב-2016 היה לחתן פרס קיוטו, וב-2018 קיבל את פרס נובל לפיזיולוגיה או לרפואה במשותף עם ג'יימס אליסון "על גילוייהם בתחום הטיפול בסרטן באמצעות אינהיביציה תוך שימוש במעכב נקודת בקרה".

== מאמרים נבחרים ==
*.
*.
*.
*.
*.

== קישורים חיצוניים ==

* [http://www2.mfour.med.kyoto-u.ac.jp/en/E_CV.html קורות החיים של טסוקו הונג'ו], באתר המחלקה לאימונולוגיה של אוניברסיטת קיוטו .
* [https://www.hayadan.org.il/nobel-in-medicine-scientific-background-0110183 פרס נובל לרפואה לשנת 2018: רתימת מערכת החיסון למאבק בסרטן], באתר "הידען", 1 באוקטובר 2018

== הערות שוליים ==

קטגוריה:אימונולוגים יפנים
קטגוריה:זוכי פרס נובל יפנים
קטגוריה:זוכי פרס נובל לפיזיולוגיה או לרפואה
קטגוריה:יפנים חברי האקדמיה הלאומית למדעים של ארצות הברית
קטגוריה:סגל אוניברסיטת טוקיו
קטגוריה:זוכי פרס נובל לשנת 2018
קטגוריה:מקבלי עיטור מסדר התרבות
קטגוריה:יפנים שנולדו ב-1942
My My My!

(בעברית: שֶׁלִי שֶׁלִי שֶׁלִי!) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-10 בינואר 2018, כסינגל הראשון והפותח מתוך אלבומו השני, Bloom, על ידי חברת התקליטים יוניברסל מיוזיק אוסטרליה.

השיר הגיע למקום ה-80 במצעד הבילבורד הוט 100, וה-38 במצעד הסינגלים הבריטי.

== רקע וכתיבה ==
השיר נכתב על ידי טרוי סיון, לילנד, אוסקר גורס וג'יימס אלן ראלב והופק על ידי אוסקר גורס. השיר הוא שיר בסגנון הפופ, המשלב בתוכו גם את סגנון האלקטרופופ. ג'יימיסון קוקס מפיצ'פורק סקר את השיר בחיוב רב ואף טען כי הוא אחד מהשירים הטובים ביותר של שנת 2018.

== הופעה ==
עם השיר הופיעה טרוי סיון לראשונה בתוכנית המערכונים האמריקאית "סאטרדיי נייט לייב", ביחד עם השיר "The Good Side", שיצא בהמשך כסינגל השני מתוך האלבום. ב-31 בינואר באותה השנה, הופיע עם השיר ב-"מופע של אלן דג'נרס".

סיון ביצע את השיר בהופעה שקיימה טיילור סוויפט ברוז בול, במסגרת סיבוב ההופעות החמישי שלה, "Taylor Swift's Reputation Stadium Tour".

== וידאו קליפ ==
הווידאו קליפ המלא של השיר בוים על ידי גרנט זינגר, ופורסם ב-19 בינואר 2018. בתחילת הקליפ ישנה אזהרה האומרת כי לא מומלץ לחולי מחלת האפילפסיה לצפות בו, וזאת מפאת החשש לגרימת התקפים אפילפטיים והתקפים נוספים.

נכון לספטמבר 2018, מונה הצפיות של הקליפ עומד על כ-39 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 3×
|210,000
|-
!ארצות הברית (RIAA)
|זהב
|500,000<small></small>
|-
!בריטניה (BPI)<ref></ref>
|כסף
|200,000<small></small>
|-
!פולין (ZPAV)
|זהב
|10,000
|-
!מקסיקו (AMPROFON)<ref></ref>
|זהב
|30,000
|-
!קנדה (Music Canada)
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בינואר 2018
|הורדה דיגיטלית
|יוניברסל אוסטרליה
|
|-
!ארצות הברית
|23 בינואר 2018
|רדיו להיטים
|קפיטול
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים שנכתבו על ידי לילנד
קטגוריה:שירי להט"ב
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה משולשת באוסטרליה
2049

[[מחלף יקנעם בעת הקמתו. בשנה זו החל ממנו וצפונה יחדל הכביש מלהיות כביש אגרה.]]
==אירועים צפויים==
* תום תקופת הזיכיון של חברת שפיר הנדסה ותעשייה לתפעול ואחזקת כביש 6 צפון, החל משנה זו המקטעים הצפוניים יעברו לאחריות מדינת ישראל.
* הזמן המוקדם ביותר האפשרי לקבלת תשובה על אותות רדיו רבי העוצמה ששודרו ב-9 באוקטובר 2008 לעבר המערכת הפלנטרית של גליזה 581, אם קיימים שם יצורים תבוניים.
* 20 בדצמבר - בתום 50 שנה יפוג תוקפו של החוק המבוסס על עקרון "מדינה אחת, שתי שיטות" עבור מקאו והיא צפויה להתאחד עם הרפובליקה העממית של סין.

==בתרבות ובאומנות==
* עלילת הסרט בלייד ראנר 2049 מתרחשת בשנה זו.

==לוח שנה==
יורם קדר

יורם קדר (נולד ב-4 בנובמבר 1938) הוא שייט ישראלי בעבר. הוא אלוף העולם (ניופורט 1972) במפרשית מדגם 420.

== ביוגרפיה ==
קדר התאמן בקבוצת הפועל מכמורת.

באליפות העולם למפרשיות מדגם 420 שנערכה בשנת 1972 בניופורט שבבלגיה, זכה קדר במדליית זהב בתחרות היחידים. בתחרות נערכו שלושה שיוטים במקום ארבעה כמתוכנן בשל היעדר רוח. קדר סיים את התחרות במקום הראשון הכללי עם אפס נקודות שליליות. בתחרות השתתפו 39 שייטים מ-14 מדינות. בשנת 1976, קדר ובנו איתן השתתפו יחד באליפות הארץ במפרשיות 420 זוגות וסיימו במקום השני הכללי.

לאחר שפרש, קדר שימש בין היתר כשופט בתחרויות שייט בינלאומיות, כיהן כיו"ר איגוד השייט הישראלי וניהל את חברת מפרשי קדר.

==הערות שוליים==

קטגוריה:שייטים ישראלים
קטגוריה:אלופי עולם ישראלים
קטגוריה:אלופי עולם יהודים
קטגוריה:ישראלים שנולדו ב-1938